

**Sekretarijat za finansije, razvoj o preduzetništvo** ovim putem poziva sva fizička i pravna lica (registrovani poljoprivredni proizvođači, zanatlije, ugostitelji, izdavaoci smještajnih kapaciteta, fizička lica koja se bave i koja namjeravaju da otpočnu da se bave tim djelatnostima) sa poslovnim sjedištem u Nikšiću da od strane ovlašćenih službenih lica ovog Sekretarijata mogu dobiti svu logističku i stručnu pomoć u sledećem:

* Besplatna izrada biznis planova radi apliciranja kod IPARD, IPA i drugih fondova, kao i kod IRFa i drugih kreditnih institucija.
* Isto tako ovaj Sekretarijat će zainteresovanim fizičkim i pravnim licima pružiti svu stručnu pomoć pri nabavci sirovina, repromaterijala, priplodne stoke, rasada, osnovnih sredstava, opreme i drugih sredstava neophodnih radi obavljanja djelatnosti sa kojom se bave.
* Svima onima koji iskažu potrebu ovlašćena službena lica ovog Sekretarijata pružiće svu neophodnu savjetodavnu pomoć kako domaćih, tako i stranih konsultanata za vođenje procesa poslovanja u svim fazama procesa rada i usluga, a sve sa ciljem unapređenja poslovanja, kao i radi stvaranja neke nove vrijednosti i lakšeg izlaska na nova tržišta, a samim tim i lakšeg plasiranja svojih proizvoda i usluga.
* Takođe od strane ovlašćenjih službenika ovog Sekretarijata biće pružena besplatna stručna pomoć svima onima koji iskažu potrebu za registrovanjem, preregistrovanjem ili doregistrovanjem nekog od privrednih društava radi obavljanja odgovarajuće djelatnosti.
* Isto tako, Sekretarijat će, shodno svojim mogućnostima, organizovati posjete domaćim i međunarodnim sajmovima, kao i privrednim subjektima prepoznatljivim u oblastima u kojima aplikanti i sami obavljaju djelatnost, ili imaju želju da obavljaju tu vrstu djelatnosti.
* Svima onima koji iskažu potrebu Sekretarijat će pomoći da besplatno reklamiraju svoje proizvode i usluge kako na domaćem tako i na stranom tržištu.